**POSLOVNIK**

**SKUPŠČINE OPS GORENJSKE**

1. **SPLOŠNA DOLOČBA**
   1. **člen**

Poslovnik ureja delovanje skupščine Območnega policijskega sindikata Gorenjske (v nadaljevanju OPS).

O sestavi skupščine, njenem sklicu in pristojnostih se neposredno uporabljajo določila Statuta OPS.

1. **ORGANIZACIJA SKUPŠČINE**
2. **člen**

Skupščino vodi predsednik OPS.

1. **člen**

Ko so na dnevnem redu skupščine volitve predsednika OPS ali odločanje o zaupnici predsedniku OPS, se z javnim glasovanjem izvoli organe:

* predsednika in dva člana delovnega predsedstva,
* predsednika in dva člana verifikacijske komisije,
* predsednika in dva člana volilne komisije, če so na dnevnem redu volitve nosilcev funkcij.

Z izvolitvijo organov, skupščina prične z zasedanjem. Vodenje skupščine prevzame delovno predsedstvo.

1. **člen**

Skupščina dela na javnem zasedanju po dnevnem redu, ki ga sprejme na začetku zasedanja. V dnevni red se uvrstijo tiste točke, za katere prejmejo delegati skupščine pisno gradivo najkasneje do pričetka zasedanja.

1. **člen**

Zasedanje skupščine se lahko prekine, če sprejetje dnevnega reda ni mogoče izpeljati do konca ali če določene točke dnevnega reda ni mogoče zaključiti. Sklep o prekinitvi zasedanja sprejme skupščina. V njem določi pripravljavca za dodatno utemeljitev točke in datuma nadaljevanja zasedanja, ki sme biti najkasneje čez 30 dni. V nadaljevanju zasedanja sestavljajo skupščino isti delegati kot ob prekinitvi.

1. **POSLOVNI RED ZASEDANJA SKUPŠČINE**
2. **člen**

Razprava delegata skupščine k posamezni točki dnevnega reda mora biti usklajena z vsebino točke in ne sme biti daljša kot pet minut. Vsako nadaljnje razpravljanje istega razpravljavca k isti točki je omejeno na eno minuto. Predsednik delovnega predsedstva ima pravico in dolžnost razpravljavca, ki je prekoračil določen čas za razpravo, opozoriti, po preteku dodatne minute pa mu odvzeti besedo.

1. **člen**

Dopolnilni in spreminjevalni predlogi k listinam, ki jih sprejme skupščina, morajo biti v obliki amandmajev in obrazloženi ter predloženi delovnemu predsedstvu v pisni obliki v času zasedanja skupščine.

Amandmaji k Statutu OPS in predlogu njegovih sprememb morajo biti vloženi do pričetka zasedanja. Izvršni odbor OPS se je dolžan do njih opredeliti in s tem seznaniti delegate skupščine pred glasovanjem.

1. **ODLOČANJE**
2. **člen**

Skupščina sprejema odločitve z javnim glasovanjem, s tajnim glasovanjem pa samo tiste, za katere v posebnem sklepu tako določi.

Rezultate glasovanja ugotavlja delovno predsedstvo.

Skupščina sprejema listine z glasovanjem o celotnem predlogu, če ne odloči drugače. O amandmajih k predlogu se glasuje posamično, pred glasovanjem o celotnem predlogu.

1. **člen**

Postopek odločanja o nezaupnici voljenemu nosilcu funkcije se prične z vložitvijo skupnega predloga najmanj petih delegatov skupščine tako, da predlagajo izvolitev novega nosilca funkcije. Predlog mora biti v pisni obliki in z obrazložitvijo.

Kandidat za novega nosilca funkcije je dolžan skupščini predstaviti svoj predlog na opravljanje funkcije. O predlogu odloča skupščina.

Nezaupnica je izglasovana, dotedanji nosilec pa razrešen, če je z večino glasov navzočih delegatov izvoljen predlagani kandidat.

Za volitve se smiselno uporabljajo določila tega poslovnika o volitvah. Novo izvoljeni nosilec funkcije prevzame nalogo z dnem izvolitve.

1. **VOLITVE**
2. **člen**

Skupščina voli nosilce funkcij OPS s predložene kandidatne liste.

Kandidat s kandidatne liste lahko na zasedanju skupščine predstavi svoj pogled na opravljanje funkcije za katero kandidira. Delegati skupščine lahko razpravljajo o njegovi predstavitvi in mu v tej zvezi zastavljajo vprašanja.

Če v razpisanem roku o kandidiranju za funkcijo člana Nadzornega odbora OPS ni bilo podanih toliko kandidatur kot se voli funkcij, se lahko na podlagi sklepa skupščine vloži ustna kandidatura neposredno pred izvedbo volitev.

1. **člen**

Volitve so javne, razen če se s sklepom izglasujejo tajne volitve.

Če so volitve javne, upravičenci do glasovanja volijo tako, da svojo opredelitev izkažejo z dvigom rok. Volilna komisija prešteje glasove. Rezultat glasovanja se vpiše v zapisnik.

Če so volitve tajne, se voli s tajnimi glasovnicami tako, da se voli samo enega kandidata, ko gre za volitve predsednika OPS, oziroma toliko kandidatov kolikor se jih voli na funkcijo, ko se voli člane Nadzornega odbora OPS. Glasovnico prejme vsak upravičenec do glasovanja. Prejem glasovnice se potrdi s podpisom v seznam upravičencev do glasovanja. Voli se tako, da se obkroži zaporedno številko pred imenom kandidata. Za razdelitev glasovnic, vpis v seznam upravičencev do glasovanja in štetje glasov je odgovorna volilna komisija. Kandidat, ki se sodeluje pri volitvah, je lahko stalno navzoč pri delu volilne komisije.

Veljavna je glasovnica, na kateri je nedvoumno izražena volja volivca. Zagotovljeno mora biti tajno glasovanje in tajna oddaja glasovnice. Kandidat je izvoljen, če je zanj glasovala več kot polovica navzočih upravičencev glasovanja.

Če je več kandidatov, ki se jih voli za posamezno funkcijo, je izvoljen tisti, ki je dobil več kot polovico vseh glasov. Če noben od kandidatov ni dobil več kot polovico vseh glasov, se nadaljuje glasovanje tako, da pri naslednjem glasovanju sodelujeta le kandidata, ki sta prejela največ glasov. V primeru izenačenega števila glasov se glasovanje enkrat ponovi. Če po ponovitvi glasovanja ne ostaneta samo dva kandidata z največ glasovi, o drugem kandidatu odloči žreb.

~~Če je največje število glasov dobil več kot en kandidat za posamezno funkcijo se glasovanje za te kandidate ponovi. Izvoljen je tisti, ki dobi več glasov.~~

Če tudi pri ponovnem glasovanju v primeru volitev članov Nadzornega odbora OPS največje število glasov dobi več kot en kandidat za posamezno funkcijo, odloči o izvolitvi med njima ali njimi žreb.

Če pri volitvah predsednika OPS nihče od kandidatov ni izvoljen, skupščina odloča o ponovitvi postopka kandidiranja in datuma volitev.

V primeru, da ni izvoljenih toliko kandidatov za člana Nadzornega odbora OPS kot se jih voli, skupščina odloča o ponovitvi postopka kandidiranja in o datumu volitev.

Vsak udeleženec skupščine se lahko pritoži na postopek volitev. O pritožbi odloča Skupščina neposredno po ustno obrazloženi pritožbi. Odločitev skupščine je dokončna.

1. **člen**

Če ob izteku mandata vsem nosilcem funkcij ni nihče izvoljen, jim skupščina podaljša mandat do ponovnih volitev. Nosilcu funkcije, ki podaljšanju svojega mandata izrecno nasprotuje, se mandat ne podaljša.

Mandata ni mogoče podaljševati nosilcu funkcije, ki je kandidiral, pa ni bil izvoljen.

Kadar ni nihče izvoljen in ni mogoče podaljšati mandata, vodi OPS do ponovnih volitev podpredsednik OPS. Podpredsednika OPS izvolijo člani sveta OPS. Podpredsednik mora biti član sveta OPS.

1. **člen**

Novoizvoljeni nosilci funkcij prevzamejo naloge naslednji dan po izvolitvi.

V nadomestnih volitvah izvoljeni nosilci funkcij prevzamejo naloge v sedmih dneh od izvolitve.

1. **KONČNE DOLOČBE**
2. **člen**

Voditi se mora zapisnik, ki ga vodi predsednik oziroma predsedstvo skupščine in se hrani v arhivu.

Poslovnik skupščine OPS velja z dnem sprejema na zasedanju skupščine OPS.

Sprejela skupščina OPS Gorenjske, 23. 2. 2018.